7.2.

A vizsgálat 7.2.1. A típusmintának és a minta mérőóráknak meg kell felelniük az I. fejezetben és az ebben a fejezetben a 2., 3., 4., 5. és 6. pontban foglalt követelményeknek. 7.2.2. Ezen túlmenően a határértékeken túl a legnagyobb és a legkisebb hiba közötti különbség a Q térfogatáram függvényében nem haladhatja meg a 3 %-ot az egyes mérőórák esetében. 7.2.3. A típusmintát és a minta mérőórákat tartóssági vizsgálatnak kell alávetni. Ezt a vizsgálatot a következőképpen hajtják végre: 7.2.3.1. A G 1,6, a G 10 és a közöttük lévő mérőórák esetében: a mérőóra legnagyobb terhelése mellett, levegővel: mindazonáltal azoknál a mérőóráknál, ahol az adattábla meghatározza a mérendő gáz típusát, a vizsgálatot teljesen vagy részben el lehet végezni ezzel a gázzal. 7.2.3.2. A G 16, a G 650 és a közöttük lévő mérőórák esetében: amennyire lehetséges, a mérőóra legnagyobb terhelése mellett, levegővel vagy gázzal. 7.2.4. A tartóssági vizsgálat időtartama azoknál a mérőóráknál, amelyek esetében a ciklustérfogat egyenlő az ebben a fejezetben a 2.1. pont táblázatában meghatározott értékkel, vagy nagyobb annál: 7.2.4.1. A G 1,6, a G 10 és a közöttük lévő mérőórák esetében: 1 000 óra. A vizsgálatot meg lehet szakítani, de hatvan napon belül be kell fejezni. 7.2.4.2. A G 16, a G 650 és a közöttük lévő mérőórák esetében: olyan módon, hogy a művelet során megmért levegő vagy gáz mennyisége megfeleljen a mérőóra legnagyobb terhelése mellett 1 000 óráig tartó mérés mennyiségének; a vizsgálatot hat hónapon belül be kell fejezni. 7.2.5. Azoknál a mérőóráknál, amelyek esetében a ciklustérfogat kisebb az ebben a fejezetben a 2.1. pont táblázatában meghatározott értéknél, a tartóssági vizsgálat időtartama 2 000 óra, és azt az ebben a fejezetben a 7.1. pont táblázatában meghatározottnál több mérőórán kell végrehajtani, a mérőóra leírásának megfelelően és általános jellemzői alapján. ▼M1 7.2.6. A tartóssági vizsgálat után a mérőóráknak (ha a vizsgálatot a minimálisan megkövetelt három mérőórán végezték el, akkor legfeljebb egy kivételével) meg kell felelni a következő követelményeknek: a) a térfogatáram-tartomány felett a legnagyobb és a legkisebb hiba különbsége a Q térfogatáram függvényében nem haladhatja meg a 4 %-os értéket az egyes mérőórák esetében; b) a hibaértékek nem különbözhetnek jobban, mint a kezdeti vonatkoztatási értékek 1,5 %-a; Qmin térfogatáramnál ez a hiba csak negatív értelmű esetekre vonatkozik; c) a mechanikus nyomásesés nem növekedhet 20N/m2 (0,2 millibar)-nál nagyobb mértékben. ▼M2 7.2.7. Az egy vagy több hajtótengellyel rendelkező mérőórák esetében minden G méretben legalább három mérőórát kell vizsgálni levegővel, 1,2 kg/m3 sűrűség mellett (ld. I.B.6.2. szakasz) az I.B.3.2.4., a II.5.2.1. és a II.6.3.2. szakaszban meghatározott követelmények teljesülése tekintetében. Több hajtótengellyel rendelkező mérőórák esetében az ellenőrzést a legkedvezőtlenebb eredményt adó tengellyel kell elvégezni. Azonos G méretű mérőórák esetében az ellenőrzés során kapott legkisebb forgatónyomaték-értéket kell alkalmazni a legnagyobb megengedett forgatónyomatékként. Ha a típus különböző G méretű mérőórákat foglal magába, akkor a forgatónyomaték-vizsgálatot csak a legkisebb G méretű mérőórákon kell elvégezni, feltéve, hogy a nagyobb mérőórákra is ugyanazt a forgatónyomatékot határozzák meg, és az utóbbi hajtótengelyének állandója azonos vagy nagyobb. ▼B